**ΑΔΑ: ΡΟΓΒΩ1Γ-Φ9Ξ**

** Ελληνικη δημοκρατια**

 **ΝΟΜΟΣ ΛΑΣΙΘΙΟΥ Σητεία** 02 – 01 - 2024

 **ΔΗΜΟΣ ΣΗΤΕΙΑΣ**

Ταχ.Δ/νση: Π. Βαρθολομαίου 9 **Αρ. Απόφ:** 4

 Τ.Κ 723 00 ΣΗΤΕΙΑ

 Τηλέφωνο : 2843340540

 **Α Π Ο Φ Α Σ Η**

 **Ο Δήμαρχος Σητείας Γεώργιος Ζερβάκης, έχοντας υπόψη:**

1. Τις διατάξεις των άρθρων 58, 59 και 92 του Ν. 3852/2010 « Νέα Αρχιτεκτονική της Αυτοδιοίκησης και της Αποκεντρωμένης Δ/σης- Πρόγραμμα Καλλικράτης » όπως ισχύει.
2. Την υπ' αριθ. 28549/16.04.2019 (ΦΕΚ 1327 B’) απόφαση ΥΠ.ΕΣ. "Πρωτοβάθμιοι και Δευτεροβάθμιοι ΟΤΑ της Χώρας, σύμφωνα με το ν. 3852/2010, όπως ισχύει."
3. Τις διατάξεις των άρθρων 3 και 30 του ν. 5056/23.
4. Τα επίσημα πληθυσμιακά δεδομένα της τελευταίας απογραφής έτους 2021 για το Δήμο Σητείας, σύμφωνα με τα οποία ο πληθυσμός του ανέρχεται στους 20.438 κατοίκους (ΦΕΚ 2846/Β/2023).
5. Το γεγονός ότι ο Δήμος Σητείας έχει τέσσερις (4) Δημοτικές Ενότητες.
6. Την υπ’ αριθ. 1333/α.π 110822/2023 εγκύκλιο του ΥΠ.ΕΣ σχετική με τον

 ορισμό Αντιδημάρχων.

1. Το γεγονός ότι στο Δήμο μπορεί να ορισθούν 6 Αντιδήμαρχοι δεδομένου ότι το

 Ν.Π.Δ.Δ. «Δ.Ο.Κ.Α.Σ.» εμπίπτει στις διατάξεις των παρ. 2 & 3 του άρθρου 30 του Ν.

 5056/2023.

1. Την εύρυθμη λειτουργία των υπηρεσιών του Δήμου Σητείας.

 **Α Π Ο Φ Α Σ Ι Ζ Ε Ι**

Ορίζει το δημοτικό σύμβουλο της πλειοψηφίαςκ. **Καρνιαδάκη Ιωάννη** ως Αντιδήμαρχο του Δήμου Σητείας, με θητεία από 02-01-2024 μέχρι 01-01-2025, εντός της τρέχουσας δημοτικής περιόδου μεταβιβάζοντας σε αυτόν τις παρακάτω, καθ’ ύλην, αρμοδιότητες:

α) την εποπτεία της Διεύθυνσης Οικονομικών Υπηρεσιών και του Αυτοτελούς

 Τμήματος Οικονομικής Ανάπτυξης και ιδίως:

* την εποπτεία και ευθύνη των οικονομικών του Δήμου καθώς και όλων των οργανικών μονάδων που ανήκουν στη Δ/νση Οικονομικών Υπηρεσιών.
* την υπογραφή όλων των εγγράφων, αποφάσεων, δικαιολογητικών και πράξεων που αφορούν στην Οικονομική Υπηρεσία.
* την έκδοση του τεκμηριωμένου αιτήματος, την έγκριση των δαπανών και τη διάθεση όλων των, εγγεγραμμένων στον πρ/σμό πιστώσεων, συμπεριλαμ-βανομένων των πιστώσεων που εγγράφονται σε αυτόν με αναμόρφωση, με την έκδοση της σχετικής απόφασης ανάληψης υποχρέωσης.
* την εισήγηση στο Δ.Σ. δράσεων και πολιτικών που αποσκοπούν στην αύξηση των εσόδων του Δήμου και στην είσπραξη των οφειλών προς το Δήμο.
* την ευθύνη για τη διαχείριση Ευρωπαϊκών Προγραμμάτων και θεμάτων που συνδέονται με χρηματοδοτήσεις στα πλαίσια χρηματοδοτικών προγραμμάτων.
	+ τις αρμοδιότητες του Γραφείου Αγροτικής Παραγωγής.
	+ την εισήγηση στο Δ.Σ. πολιτικών και δράσεων που αποσκοπούν στη βελτίωση του

 εισοδήματος των ασχολούμενων με τον πρωτογενή τομέα.

* την υπογραφή βεβαιώσεων, πιστοποιητικών κλπ διοικητικών πράξεων και εγγράφων που εκδίδονται στα πλαίσια των ανωτέρω ανατιθέμενων καθ΄ ύλην αρμοδιοτήτων εκτός από εκείνα τα έγγραφα που θεωρούνται μείζονος σημασίας και απαιτούν αποφασιστική αρμοδιότητα καθώς και όλα τα έγγραφα που απευθύνονται προς υπερκείμενη αρχή.

β) Την τέλεση πολιτικών γάμων.

Σε περίπτωση απουσίας ή κωλύματος του Αντιδημάρχου την αρμοδιότητα ασκεί ο Δήμαρχος.

Η παρούσα απόφαση να αναρτηθεί στη « ΔΙΑΥΓΕΙΑ » και στην ιστοσελίδα του Δήμου.

 **Ο Δήμαρχος Σητείας**

 **Ζερβάκης Γεώργιος**